Balalar oyını

Balalar oyını — balalar kollektiv bolıp oyın oynaǵanda, balalar oyınınıń geybirewi poetikalıq qosıqlar menen atqarıladı.

Balalar pállempek oyının oynaǵanda eki tárepke bólinip, sawal-juwaplar menen xabarlasadı: —Pálempek
 —Pálkitap 
 —Eń kishkeneniń atı kim?
 —Óziń kórgen … jan…

Balalar qatarlasıp qol uslasıp «hákke qayda» oyının oynaǵanda:
 —Hákke qayda?
 —Uyasinda 
 —Ne qılıp atır?
 —Keste tigip atır
 —Kestesi qanday?
 —Alaqanday

Balalar oyınında aytılatuǵın kólemli «Túlkishek», «Áwele men, dúwelemen» oyınlarındaǵI aytılatuǵın qatarlar balalardı poetikalıq sózdi yadlawǵa, durıs sóylewge úyretedi.
  Ha túyeler túyeler,
  Duzıń qayda túyeler? 
 —Balkan tawdıń basında,
  Balıq oynar tusında 

Balalardıń «ǵayiń-ǵayiń», «kóylegimdi juwıp ber», «Quwırshaq» oyınları balalardı miynet qılıwǵa shaqıradı. Mısalı:
   Quwırshaǵım edi jaraǵan
  Basın haywanqaslap oraǵan 
  Quwırshaǵıma shıtaq taqtım
  Oynayın dep úyden shıqtım 

degen qatarlar qız balalarǵa kiyim tigiw miynetlerin úyretiwden ibarat boladı.

 Ádebiyatlar 

 Q. Ayimbetov. Xalıq danalıǵı. Nókis: «Qaraqalpaqstan» baspası, 1968,—297-b.

Kategoriya:Qaraqalpaq ádebiyatı
Kategoriya:Qaraqalpaq folklorı
Kategoriya:Qaraqalpaqlar
Kategoriya:Qaraqalpaqstan